Bon Iver

**Bon Iver**, ամերիկյան ինդի ֆոլք խումբ, որը հիմնադրվել է 2006 թվականին երգիչ և երգերի հեղինակ Ջասթին Վերնոնի կողմից։

Վերնոնը թողարկել է Bon Iver-ի դեբյուտային ալբոմը՝ «For Emma, Forever Ago»-ն 2007 թվականի հունիսին։ Այդ ալբոմի մեծ մասը ձայնագրվել է այն ժամանակ, երբ Վերնոնը գտնվել է երեք ամիս շարունակ հյուսիսարևմտյան Վիսկոնսինում՝ մի մեկուսացրած խցիկում։ 2012 թվականին խումբը Գրեմմի մրցանակ է հաղթել «Լավագույն նոր արտիստ» և «Լավագույն ալտերնատիվ երաժշտական ալբոմ» անվանակարգերում իր «Bon Iver» ալբոմի համար։ 2016 թվականին նրանք թողարկել են իրենց երրորդ ալբոմը՝ «22, A Million»-ը, որին 2019 թվականին հետևել է չորրորդ ալբոմը՝ «i,i»-ն։

«Bon Iver» անվանումը ծագում է ֆրանսիական «bon hiver» արտահայտությունից, որը նշանակում է «լավ ձմեռ»։

## Պատմություն
Իր «DeYarmond Edison» խմբի փլուզումից, սիրական հարաբերությունների ավարտից և ինֆեկցիոն մոնոնուկլեոզի դեմ պայքարից հետո Վերնոնը լքել է Ռոլին և տեղափոխվել Վիսկոնսին։ Նա անցկացնում էր ձմեռը իր հոր խցիկում։ Ըստ Վերնոնի, հենց այդ ժամանակ էլ նա մտածել է «Bon Iver» անվանունը; երբ Վերնոնը պառկած էր մոնոնուկլեոզով, նա նայում էր 1990 թվականների «Հյուսիսային էքսպոզիցիա» հեռուստասերիալը։ Դրվագներից մեկը պատմում էր Ալյասկայում մի խումբ քաղաքացիների մասին, ովքեր իրար «bon hiver» էին մաղթում, ինչը նշանակում էր «լավ ձմեռ»։ Սակայն «hiver» բառը հիշեցնում էր «liver»-ը, որը թարգմանաբար անգլերենից նշանակում է «լյարդ», որի հետ նա խնդիրներ ուներ այն ժամանակ։ Դրա համար անվանում է ընտրվել «Bon Iver»-ը։

### 2006–2010․ «For Emma, Forever Ago»
«For Emma, Forever Ago» սկավառակը սկզբնապես չէր պլանավորվում թողարկել, այն ստեղծվել էր որպես դեմո, որն ուղարկվելու էր տարբեր լեյբլներին և ձայնագրման ստուդիաներին։ Սակայն մի շարք ընկերներից բարձր գնահատական և լավ ռեակցիա ստանալուց հետո, Վերնոնը որոշել է թողարկել այն անկախ որևէ լեյբլից։ Նրա մենեջեր Քայլ Ֆրենեթի խոսքերով, սկզբնապես թողարկվել է մոտ 500 կոմպակտ սկավառակ։ CD-թողարկման օրիգինալ թողարկումը կայացել է Վիսկոնսին նահանգի Օ Քլեր քաղաքի ռոքի տանը։ 500 թողարկված օրինակներից 17-ն ուղարկվել են մամուլ, հիմնականում տարբեր բլոգներ։ Առաջին նշանավոր ուշադրությունն ալբոմը ստացել է 2007 թվականին My Old Kentucky բլոգի շնորհիվ։ Եվս մեկ ճեղքում է կայացել է 2007 թվականի հոկտեմբերին, երբ ալբոմը դրական գնահատական է ստացել Pitchfork ինդի հրատարակության կողմից։ Այս էքսպոզիցիան, իր հերթին, հասցրել է ելույթի CMJ Music Marathon փառատոնի ժամանակ։ Ալբոմի հայտնվելը մեծ հետաքրքրություն է առաջացրել ինչպես անկախ, այդպես էլ խոշոր լեյբլների կողմից։ Բոլոր լեյբլներից նրանք ընտրել են Jagjaguwar լեյբլը, քանի որ նրանց իդեալները նման էին։ Հոկտմեբերի 29-ին պայմանագիրը պաշտոնապես կնքվել է։

«For Emma, Forever Ago»-ը պաշտոնապես թողարկվել է Jagjaguwar-ի կողմից։ Վերնոնը հայտնել է, որ շարունակելու է ստեղծել ալբոմներ առանց պրոդյուսերների և ինժեներների, քանի որ նա ինքնուրույն էլ ի վիճակի է անել այդ ամենը։
[մինի|Վերնոնը հանդես է գալիս Bon Iver-ի հետ 2008 թվականին [Լոնդոնում]]
### 2011–2012․ «Bon Iver»
«Bon Iver»-ը թողարկվել է 2011 թվականի հունիսի 7-ին։ 2011 թվականի մարտի 23-ին Ջասթին Վերնոնը հայտնել է Rolling Stone-ին, որ «For Emma, Forever Ago»-ին հաջորդող ալբոմը թողարկվելու է 2011 թվականի դեկտեմբերին։ Ալբոմն իր մեջ 10 երգ է ներառում։

Ալբոմը ձայնագրվել է Վիսկոնսինի Ֆոլ Քրիք քաղաքի անասնաբուժական կլինիկայում, որը 2008 թվականին գնել էին Վերնոնը և նրա եղբայրը։ Այն վերածվել է April Base ստուդիայի, որը հիմնականում կառուցված էր քանդված լողավազանի վերևում։ Վերնոնն ասել է, որ այստեղ աշխատելու հիմնական պատճառը դա է, որ «սա հրաշալի ազատություն է, աշխատել այն տեղում, որը մենք ենք կառուցել։ Այն նաև 3 մղոն հեռավորության վրա է այն տնից, որտեղ ես մեծացել եմ, և մոտ 10 րոպե է պահանջվում այն բառը հասնելու համար, որտեղ ծանոթացել են ծնողներս»։

Ապրիլի 20-ին Bon Iver-ը հայտարարել է թողարկման մանրամասնությունների մասին Jagjaguwar և 4AD պաշտոնական կայքերում։ Ալբոմի համար շապիկն ևս թողարկվել է։ Դրա հեղինակն էր ամերիկացի նկարիչ Գրեգորի Ուքլայդը։

#### Ընդունելություն
2011 թվականի դեկտեմբերի 15-ին Pitchfork.com-ը անվանել է «Bon Iver»-ը 2011 թվականի համար մեկ ալբոմ։

2011 թվականի նոյեմբերի 30-ին Գրեմմի 54-րդ մրցանակաբաշխության ժամանակ խումբն առաջադրվել է չորս անվանակարգերում՝ «Լավագույն նոր արտիստ», «Լավագույն ալտերնատիվ երաժշտական ալբոմ», «Տարվա երգ», «Տարվա ձայնագրություն»։

2012 թվականի փետրվարի 12-ին Bon Iver-ը Գրեմմի է հաղթել որպես Լավագույն նոր արտիստ։

### 2012–ներկա․ «Wish I Was Here», «22, A Million» և «I, I»
2012 թվականի նոյեմբերի 12-ին խումբը հայտարարել է, որ ավարտելու է ելույթները 2012 թվականին իրենց շրջագայությունից հետո։ Սակայն նրանց լեյբլը պնդում էր, որ խումբը չի փլուզվել։

2014 թվականի հունիսի 12-ին խումբը թողարկել է «Heavenly Father» նոր երգը, որը ներառվել է «Կուզենայի այստեղ լինեմ» ֆիլմի սաունդթրեքում։

2015 թվականի հուլիսի 18-ին խումբը ներկայացրել է երկու նոր երգ՝ «666 ʇ» և «89»։

2015 թվականի նոյեմբերի 18-ին հայտարարվել է Ասիայով 2016 թվականի շրջագայության մասին։

2016 թվականի օգոստոսի 17-ին խումբը հայտարարել է, որ իրենց հաջորդ ալբոմն անվանվելու է «22, A Million» և թողարկվելու է 2016 թվականի սեպտեմբերի 30-ին։ Նրանք նաև ներկայացրել են 10 երգերից բաղկացած թրեք լիստ և թողարկել երկու լիրիկ տեսահոլովակ՝ «22 (OVER S ∞ ∞ n)» և «10 Death breast» երգերի համար։

«22, A Million»-ւ թողարկվել է 2016 թվականի սեպտեմբերի 30-ին։ Շատերի կողմից այն նշվել է որպես մեծ ոճային շարժ խմբի համար։ Այն հաճախ համեմատում էին Ռադիոհեդի «Kid A» ալբոմի հետ։

2019 թվականի հուլիսի 11-ին խումբը հայտարարել է, որ նրանց նոր ալբոմը՝ «I, I»-ն (ոճավորված որպես «i,i») թողարկվելու է 2019 թվականի օգոստոսի 30-ին։ Նրանք նաև թողարկել են «Jelmore» և «Faith» երգերը որպես ալբոմի երրորդ և չորրորդ սինգլ։

2019 թվականի հուլիսի 31-ին խումբը թողարկել է վավերագրական ֆիլմ «Bon Iver. Աշուն» անվանմամբ, որում քննարկվում էր սպասվող Autumn շրջագայությունը։

2019 թվականի սեպտեմբերին թողարկվել են 2020 թվականի շրջագայության ամսաթվերն Եվրոպայի և Ասիայի համար։

## Վավերագրական մինի ֆիլմ
«**Bon Iver․ Աշուն**»-ը 12 րոպեանոց ֆիլմ է, որի ռեժիսորն էր Էնդրյու Սուոնթը։ Ֆիլմը կենտրոնացված է Ջասթին Վերնոնի քննարկումներին սպասվող շրջագայույթան և կենդանի շոուների մասին։ Այն ցուցադրում է այն տեխնոլոգիաներն, որոնք օգտագործվելու են լուսային շոուների ընթացքում և ձայնի պլանավորումը։

## Խմբի անդամներ
### «For Emma, Forever» Ago շրջան

* Ջասթին Վերնոն՝ վոկալ, կիթառ
* Մայք Նոյս՝ կիթառ, վոկալ
* Սին Քեյրի՝ հարվածայիններ, ստեղնաշարայիններ, վոկալ
* Մեթյու ՄաքՔոգան՝ հարվածայիններ, բաս, վոկալ

### «Bon Iver» շրջան
* Ջասթին Վերնոն՝ վոկալ, ստեղնաշարայիններ, կիթառ
* Մայք Նոյս՝ կիթառ, ջութակ, վոկալ
* Սին Քեյրի՝ հարվածայիններ, ստեղնաշարայիններ, վոկալ
* Մեթյու ՄաքՔոգան՝ հարվածայիններ, վոկալ
* Մայքլ Լյուիս՝ բաս, սաքսոֆոն, ստեղնաշարայիններ, վոկալ
* Սիջեյ Կամերիերի՝ բրաս, ստեղնաշարայիններ, վոկալ
* Ռոբ Մուս՝ ջութակ, կիթառ, վոկալ
* Քոլին Սթեթսոն՝ սաքսոֆոն, վոկալ
* Ռեգի Փեյս՝ բրաս, պերկուսիա, վոկալ

### 22, A Million» շրջան
* Ջասթին Վերնոն՝ վոկալ, ստեղնաշարայիններ, կիթառ
* Սին Քեյրի՝ հարվածայիններ, ստեղնաշարայիններ, վոկալ
* Մեթյու ՄաքՔոգան՝ հարվածայիններ, վոկալ
* Մայքլ Լյուիս՝ բաս, սաքսոֆոն, ստեղնաշարայիններ, վոկալ
* Էնդրյու Ֆիթցփաթրիկ՝ կիթառ, ստեղնաշարայիններ, վոկալ

### «i,i» շրջան
* Ջասթին Վերնոն՝ վոկալ, ստեղնաշարայիններ, կիթառ
* Սին Քեյրի՝ հարվածայիններ, ստեղնաշարայիններ, վոկալ
* Մեթյու ՄաքՔոգան՝ հարվածայիններ, վոկալ
* Մայքլ Լյուիս՝ բաս, սաքսոֆոն, ստեղնաշարայիններ, վոկալ
* Էնդրյու Ֆիթցփաթրիկ՝ կիթառ, ստեղնաշարայիններ, վոկալ
* Ջեն Վասներ՝ կիթառ, վոկալ

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

### Այլ երգեր, որոնք ընդգրկվել են հիթ-շքերթում

### Մասնակցություն այլ ձայնագրությունների

## Ծանոթագրություններ

## Արտաքին հղումներ
* 

Կատեգորիա:2006 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկյան երաժշտական խմբեր
Կատեգորիա:Կվինտետներ